摩士公園

摩士公園者，九龍之鉅囿，香江之名苑也。跨橫頭磡而連黃大仙，鄰東頭而接樂富（今行政上隸黃大仙區）。袤延十五公頃（實計十五點八公頃，約合三十九英畝），冠絕九龍諸園。衢路縱橫，畫為四境；蔭濃木茂，境邃天寬。棕櫚競秀，綠野含煙。名曰「摩士」者，匯豐之主席，香江之功臣也（摩士爵士，西名Sir Arthur Morse）。 沿革 園之故址，村墟丘墓之地也。打鼓嶺之村，石鼓壟之墟，並萃於斯（打鼓嶺村屬九龍十三鄉、衙前圍七約）；晒魚石之塚，英軍之靶，雜處其間（本英軍打靶之場）。 辛丑、壬寅之交（一九六一年十二月二十七日至一九六二年一月二日），童軍金禧，大露營於斯（時其地名九龍仔，會以慶香港童軍五十週年，主題曰「天下一家」）。冒隆冬之凍雨，集童子之千群（計二千七百三十二人）；張「天下一家」之幟，會四海同袍之心。一時之盛，莫與京焉。 其後村拆場夷，平丘為苑（一九六〇年代初清拆平整），初號打鼓嶺公園（西名Takwuling Park）。迨一九六七年十月六日，首區告成，市政之長，躬蒞啟鑰（市政事務署署長主其禮，西名G. M. Tingle），園乃易今名。經營之資，賽馬會所捐輸也。 命名 摩士者，生於愛爾蘭（一八九二年四月二十五日生於愛爾蘭蒂珀雷里郡），弱冠入匯豐（一九一二年入匯豐銀行於倫敦）。足跡遍滬津，宦遊歷港倫（嘗任職上海、天津、香港、倫敦諸地）。 寇氛南逼，危城將傾（一九四一年，日軍進迫香港）；東亞諸號，多陷敵手。公受命於倫敦，攝行於危難；越二載而兼領，主席司理一身（一九四三年兼領主席與總司理，西名Chairman and Chief Manager）。 日佔之時，鈔多脅簽；光復之後，公悉認之（戰後承認日佔時期被脅迫簽發之鈔票），所以固民信也。干戈既戢，廣貸以蘇百業（戰後推行寬鬆放貸以復甦經濟）；瘡痍未復，獨力以振香江。一九四九年，膺英廷之爵賞（獲封KBE，授爵士銜）；嘗居議政之首席（議政局首席非官守議員，西名Senior Unofficial Member of the Executive Council，一九四六年至一九五三年）。 逮一九五三年告老，士庶夾道而餞之；總督致辭，譽為「光復以還，造福斯土，未有逾於此公」（港督稱其為香港之偉大公民）。退隱倫敦，一九六七年五月遂卒（五月十三日卒於倫敦，享壽七十有五）。是歲園成，因以名焉，蓋旌其德也。 分區 衢路析園，畫為四境，各擅其勝。一號處隔坑之故墟（前身為隔坑村一帶，介啟德明渠、大同街之間，毗東頭邨及啟德花園），區之最隘，制亦最簡，惟太極之苑、露天之場、噴泉一泓而已；東隅別啟一門，下通黌舍（園東設南門，與聖公會基德小學相連，專備緩急之用）。二號據石鼓壟之墟（介大同街、東頭村道之間，毗東頭邨而鄰黃大仙下邨），棕櫚成圃，舊苗改闢文化之園，古井猶存（黃大仙文化公園於二〇〇八年十月啟用，內有逾百年古井）；三號踞打鼓嶺之崗（介東頭村道、龍翔道之間，當鳳舞街之東），地最寬廣，雄冠諸區，歲晚年宵，萃於斯焉，池館球場，無不咸備，且界黃大仙與樂富、橫頭磡之間；四號倚鳳舞街之西（介東頭村道、杏林街之間），露天劇場、網球、溜冰、壁球，次第而陳，服務大樓亦在斯地。 苑囿 至若卉木之盛，尤甲一方。棕櫚之圃，嘉種二十有三，植逾八十之株（草坪約二千平方米），獨擅全港之奇；樹藝之園，珍木三十之品，數越於百之眾（約二千七百平方米），蔚成連雲之翠。蝴蝶之閣，蝶舞鳥翔，勒碑而紀勝。 康體 泳館之興，肇於一九七〇年（十二月三日啟用），當時冠絕全港；未幾觀塘、李鄭屋繼作，廣狹乃與之埒（觀塘及李鄭屋游泳池其後相繼落成）。足球之場，硬地、草地、人造草咸具；球戲之屬，籃球、排球、門球並陳。遊憩之眾，四時不絕。 掌故 昔英女皇東巡（伊利沙伯二世，一九七五年五月），港督躬導以遊（港督麥理浩，西名Murray MacLehose），藉彰康樂之政、游觀之盛。一九九六年，園林之治，膺綠化之優獎（綠化項目優異獎）。卜公碼頭之亭蓋，嘗徙置於四號劇場；越歲丙戌（二〇〇六年），復遷於赤柱，是為今之赤柱卜公碼頭。 註 它典 康樂及文化事務署——摩士公園專頁